
Parlamentul  României

Camera  Deputaţilor

Comisia pentru industrii si servicii






                 Bucureşti, 16.11.2010





                                                              Nr.23/290/2010
AVIZ
asupra proiectului de Lege pentru ratificarea Acordului între Guvernul României şi Guvernul Republicii Cehe privind protecţia reciprocă a informaţiilor clasificate schimbate, semnat la Bucureşti, la 31 martie 2010



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, pentru aviz care va fi transmis Comisiei pentru apărare, ordine publică şi siguranţă naţională, cu proiectul de Lege pentru ratificarea Acordului între Guvernul României şi Guvernul Republicii Cehe privind protecţia reciprocă a informaţiilor clasificate schimbate, semnat la Bucureşti, la 31 martie 2010, transmis cu adresa nr. P.L.x. 589 din 9 noiembrie 2010, înregistrat sub nr.23/290 din 11 noiembrie 2010.


Consiliul Suprem de Apărare a Ţării, cu Hotărârea nr.87/27.09.2010, avizează proiectul de lege.


Consiliul Legislativ, cu avizul nr.1200/08.10.2010, avizează favorabil proiectul de lege.



Proiectul de lege are ca obiect ratificarea Acordului între Guvernul României şi Guvernul Republicii Cehe privind protecţia reciprocă a informaţiilor clasificate schimbate.

Obiectul Acordului îl constituie protecţia reciprocă a informaţiilor clasificate în cadrul unor activităţi ce presupun cooperarea directă sau încheierea şi derularea unor contracte clasificate între persoanele juridice din România şi Cehia.



Examinarea proiectului de lege a avut loc în şedinţa comisiei din data de 16 noiembrie 2010. 



În urma dezbaterilor, membrii comisiei au hotărât, în unanimitate, avizarea favorabilă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(1) din Constituţia României, republicată, Camera Deputaţilor, pentru acest proiect de lege, este prima Cameră sesizată.

PREŞEDINTE,

Iulian Iancu

Consilieri parlamentari,
Viorela Gondoş
Isabela Robe

